Edasi jälle trammi peale ja plaani järgmine punkt oli F-hoone. Eelmine kord jättis väga soodsa mulje. Hoolimata sellest, et meie tookordne saabumine sinna oli saadetud Ketlini jonnist. Ta ikka nats skeptiline uute kohtade suhtes ja pea ees lahingusse ei torma. Lisaks oli ta kindel, et tema lemmik makarone seal ei anta. Koha peal leebus ja peale oma makarone, lubas kindlasti järgmine Tallinna reis sinna minna. Isuäratavast menüüst  oligi ju enamus veel proovimata. Koha peal selgus, et elektrit pole ja süüa saab ainult toorest. Kalle muidugi oleks kindlalt sinna tahtnud jääda, aga kolme last küll ainult salatiga ära osta oleks keeruline olnud.